Publication: Magyar Közlöny
Issue: MK-2001-8 (Year: 2001, Number: 8)
Era: 1990-2004
Section: 1997. évi CLVI. törvény (a továbbiakban: Kszt.) 5. §-ának
Paragraph Index: 160

a) pontja alapján kiemelkedően közhasznú — önálló jogi személy. V. A közalapítvány működésének időtartama A közalapítvány határozatlan időre jön létre. * A Fővárosi Bíróság a Közalapítványt a 16.Pk.60808/2000/2. számú végzésével nyilvántartásba vette, egyben kiemelkedően közhasznú szervezetté minősítette. 2001/8. szám VI. A közalapítvány célja A közalapítvány gondoskodik a természet- és társadalombarát fejlődés értékrendjének erősítéséről a magyar nyilvánosságban. Vagyis annak a lehető legtágabban értett környezettudatos értékrendnek az erősítéséről, amely az ember teljességére tekintettel fogalmazza meg és képviseli az ép, egészséges ember eszményét. És épp ezért az önmagunk és környezetünk iránti felelősséget is a lehető legtágabban érti. Elsődleges környezetünkkel: saját testi, lelki, szellemi adottságainkkal és társadalmi (közösségi), valamint teremtett és természeti környezetünkkel kapcsolatban egyaránt hangsúlyozza. Méghozzá egymással való szoros összefüggésükben, egymásra hatásukban. A közalapítvány célja tudományos kutatás, közművelődési, oktatási és a természeti, szociális, egészségügyi és kulturális javak védelmével, valamint a fogyasztó- és környezetvédelemmel kapcsolatos állami feladatok ellátása a maga eszközeivel. Az állami feladatok meghatározása az alábbi jogszabályokon alapul:

Source: https://magyarkozlony.hu/hivatalos-lapok/dbed45b15f0d42afe47e70a0ac6a3debea7a69cc/dokumentumok/e0475755d923697f4e18a6107dbaf93da42ca5df/letoltes